nahid-hub/BLUGE-bengali-wikipedia-section-title-prediction huggingface dataset:
সমগ্র খেলোয়াড়ী জীবনে ৬৩টি একদিনের আন্তর্জাতিকে অংশগ্রহণ করেছেন ডেভিড হটন। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, অ্যান্ডি পাইক্রফট, জ্যাক হেরন, ডানকান ফ্লেচার, কেভিন কারেন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ৫ অক্টোবর, ১৯৯৭ তারিখে নিউজিল্যান্ডের বিপক্ষে সর্বশেষ ওডিআইয়ে অংশ নেন তিনি।

১৯৮৭ সালের রিলায়েন্স বিশ্বকাপ ক্রিকেটে ১৩৭ বলে ১৪২ রান করেছিলেন। গ্রুপ-পর্বে নিউজিল্যান্ডের বিরুদ্ধে অনুষ্ঠিত ঐ খেলায় তিনি ১৩টি চার ও ৬টি ছক্কা হাঁকিয়েছিলেন। তার এ অবিস্মরণীয় ইনিংস খেলা স্বত্ত্বেও তৎকালীন সহযোগী সদস্য দেশ জিম্বাবুয়ে টেস্টভূক্ত নিউজিল্যান্ডের বিরুদ্ধে মাত্র ৩ রানের ব্যবধানে পরাজিত হয়েছিল। তার এ রানটি সহযোগী সদস্য দেশের ব্যাটসম্যানদের মধ্যে সর্বোচ্চ। এসময়ে আইসিসি ক্রিকেট বিশ্বকাপের ইতিহাসে ৮ম উইকেট জুটিতে ইয়ান বুচার্টকে সাথে নিয়ে সর্বোচ্চ ১১৭ রানের নতুন রেকর্ড গড়েন। ১০ অক্টোবর, ১৯৮৭ তারিখে ডেকানের হায়দ্রাবাদে বিশ্বকাপের চতুর্থ খেলায় তারা এ রেকর্ড গড়েছিলেন।

এভাবেই জিম্বাবুয়ে দল টেস্ট মর্যাদা লাভের দ্বারপ্রান্তে উপনীত হয়। জিম্বাবুয়ের পক্ষে দ্রুততম ২৪ ইনিংসে ১,০০০ টেস্ট রানের মাইলফলক স্পর্শ করেন।

সঠিক অনুচ্ছেদ শিরোনাম কোনটি?
titleA. ক্রিকেট বিশ্বকাপ
titleB. মূল্যায়ন
titleC. অবসর
titleD. খেলোয়াড়ী জীবন
উত্তর: titleA
সাহিত্যিক প্রভাবের কারণে এবং ফরাসি নবকল্লোলের পূর্ববর্তী সময়ের তার কাজের কারণে ভারদার চলচ্চিত্রগুলো ক্রিস মার্কার, আল্যাঁ রেনে, মার্গেরিত দ্যুরা, আল্যাঁ রব-গ্রিলে, জঁ কেরল, ও অঁরি কল্পির চলচ্চিত্রগুলোর মত বামপন্থী (রিভ গোচ) চলচ্চিত্র আন্দোলনের সাথে জড়িত। নবকল্লোল আন্দোলনের বামপন্থী অংশ কাইয়ে দ্যু সিনেমা দলের থেকে আরও বেশি নিরীক্ষাধর্মী পদ্ধতি অনুসরণ করে। যাই হোক, প্রথাগত পদ্ধতি ও বিষয়ের উপর জোড় দিতে গেলে নবকল্লোল নিজেই নিরীক্ষাধর্মী এই বিবেচনায় বামপন্থী ও কাইয়ে দ্যু সিনেমার এই স্বাতন্ত্র‍্য শ্লেষাত্মক বলে গণ্য করা হয়।

বামপন্থী চলচ্চিত্র সাহিত্যের নব্য রোমান আন্দোলনের সাথে গভীরভাবে জড়িত। এই দলের সদস্যদের প্রামাণ্য চলচ্চিত্র নির্মাণের একই রকম অভিজ্ঞতা ছিল, তা হল বামপন্থী রাজনৈতিক পরিচিতি এবং নিরীক্ষা এবং চলচ্চিত্রকে শিল্প রূপে দেখার প্রতি প্রবল আগ্রহ। ভারদা ও অন্যান্য বামপন্থী চলচ্চিত্র নির্মাতাগণ এক ধরনের চলচ্চিত্র নির্মাণশৈলী তৈরি করেন যা চলচ্চিত্র নির্মাণের সবচেয়ে আনুষ্ঠানিক নিরীক্ষাধর্মী কৌশন "আভান্ত-গার্দ"-এর সাথে চলচ্চিত্রের সবচেয়ে সামাজিকভাবে প্রেরণাদানকারী কৌশল তথা প্রামাণ্যচিত্রের সাথে মিশে যায়। বামপন্থী চলচ্চিত্রের সদস্যরা প্রায়ই একে অপরের সাথে মিলে কাজ করতেন। পণ্ডিত দেলফিন বেনেজে'র মতে ভারদা প্রদর্শনের প্রথা ও নির্মাণের একনায়কতন্ত্রের লোভ সংবরণ করেছিলেন।

সঠিক অনুচ্ছেদ শিরোনাম কোনটি?
titleA. ফরাসি নবকল্লোলের সাথে সংশ্লিষ্টতা
titleB. প্রারম্ভিক জীবন
titleC. চলচ্চিত্র নির্মাণ কর্মজীবন
titleD. পুরস্কার ও সম্মাননা
উত্তর: titleA
মেইন প্লাজার মূল অংশটি হচ্ছে সংসদ অধিবেশন কক্ষ। এখানে একই সময়ে ৩৫৪ জন সদস্যের সংস্থান রাখা হয়েছে। ভিআইপিদের জন্য দুইটি পোডিয়াম এবং দুইটি গ্যালারী রয়েছে। পরাবৃত্তাকার ছাদসম্পন্ন অধিবেশন কক্ষটির উচ্চতা ১১৭ ফুট। ছাদটি স্বচ্ছভাবে তৈরি করা হয়েছে যাতে দিনের আলো এতে প্রবেশ করতে পারে। সূর্যের আলো চারদিকের ঘেরা দেয়াল ও অষ্টভূজকৃতির ড্রামে প্রতিফলিত হয়ে অধিবেশন কক্ষ প্রবেশ করে। (আলোর নান্দনিকতা ও সর্বোচ্চ ব্যবহার লুই কানের স্থাপত্য ক্ষমতার নিদর্শনস্বরূপ।)

কৃত্রিম আলোকে এমনভাবে বিভক্ত করা হয়েছে যে সূর্যের আলোর প্রবেশের ক্ষেত্রে তা কোনো বাধার সৃষ্টি করতে পারে না। শ্যান্ডেলির বা ঝাড়বাতিগুলো পরাবৃত্তাকার ছাদ হতে নিচে নেমে এসেছে। এর গঠনশৈলীতে ধাতুর ব্যবহার প্রতিটি আলোক উৎসর ভিত্তি হিসাবে কাজ করে।

উপরের অংশের অভ্যাগত এবং গণমাধ্যমের জন্য গ্যালারীর ব্যবস্থা রয়েছে। এছাড়াও এর বিভিন্ন অংশে রয়েছে:

সঠিক অনুচ্ছেদ শিরোনাম কোনটি?
titleA. মেইন প্লাজা
titleB. প্রেসিডেন্সিয়াল প্লাজা
titleC. স্থাপত্যশৈলী ও নকশা
titleD. সাউথ প্লাজা
উত্তর: titleA
বরোমিরকে হত্যা করে সারুমানের অর্করা মেরি ও পিপিনকে অপহরণ করে। অ্যারাগর্ন ও অন্যান্যরা অর্কদের পিছু ধাওয়া করে "গ্যানডালফ দ্য হোয়াইট"-বেশি গ্যানডালফের সাক্ষাৎলাভ করেন। অর্করা রোহিরিম কর্তৃক নিহত হলে মেরি ও পিপিন ফ্যানগর্ন অরণ্যে পালিয়ে গিয়ে এন্ট নামক বৃক্ষাকার জীবের সঙ্গে বন্ধুত্বস্থাপন করে। গ্যানডালফ অন্যান্যদের সঙ্গে যাত্রা করে রোহিরিমের রাজা থিয়োডেনকে সারুমানের সম্পর্কে অবহিত করেন। হেম’স ডিপে তাঁরা সারুমানের বাহিনীর মুখোমুখি হন। এরপর হর্নবার্গের যুদ্ধে সারুমানের বাহিনী পরাস্ত হয়।

মেরি ও পিপিন এন্টদের চালিত করে আইসেনগার্ডের অবশিষ্ট বাহিনীকেও ধ্বংস করে দেয়। গ্যানডালফ, থিয়োডেন ও অন্যান্যরা আইসেনগার্ড অভিমুখে যাত্রা করেন। সারুমান নিজের দোষ স্বীকারে অস্বীকার করলে গ্যানডালফ তাঁর পদ ও অধিকাংশ ক্ষমতা কেড়ে নেন। যে প্যালানটির বা দর্শনপ্রস্তরের মাধ্যমে সাউরন সারুমানের সঙ্গে যোগাযোগ করতেন, পিপিন সেই পাথরটি দেখে। সাউরন হবিটদের উপস্থিতি সম্পর্কে অবহিত হন। গ্যানডালফ পিপিনকে গনডোরে নিয়ে আসেন।

ফ্রোডো আর স্যাম গলামকে বন্দী করে। গলাম তাদের মর্ডরের অভ্যন্তরে নিয়ে যেতে রাজি হয়। তারা এক দীর্ঘ পথ যাত্রা করে। মাঝে সামান্য সময়ের জন্য তাদের সাহায্য করে বরোমিরের ভাই ফারামির। ফ্রোডোর সঙ্গে বিশ্বাসঘাতকতা করে গলাম তাদের মিনাস মর্গালের উপরের একটি পাহাড়ি গুহায় শিলব নামে একটি বিরাট মাকড়সার কাছে নিয়ে যায়। শিলবের কামড়ে ফ্রোডো অচৈতন্য হয়ে পড়ে। স্যাম স্টিং ও গ্যালাড্রিয়েলের উপহার এরেনডিলের তারা-ভরা একটি শিশির মাধ্যমে শিলবকে দূর করে দেয়। স্যাম আঙটিটি নিয়ে নেয়। ফ্রোডোকে অর্করা সিরিথ আঙ্গলে নিয়ে যায়।

সাউরন গনডোর আক্রমণের উদ্দেশ্যে সামরিক অভিযান শুরু করেন। সর্বশ্রেষ্ঠ রিংরেইদ উইচ-কিং অফ অ্যাংমারের নেতৃত্বে একটি বিরাট বাহিনী গনডোরের উদ্দেশ্যে যাত্রা করে।

সঠিক অনুচ্ছেদ শিরোনাম কোনটি?
titleA. পরিশিষ্ট
titleB. দ্য রিটার্ন অফ দ্য কিং
titleC. দ্য টু টাওয়ার্স
titleD. চলচ্চিত্রায়ন
উত্তর: titleC
প্রথম ধাপে হায়দ্রাবাদ মেট্রো ৭২.১৬ কিমি রেল পথ নির্মাণের প্রস্তাব রয়েছে। বর্তমানে এর নির্মাণ কার্য চলছে হায়দ্রাবাদ শহর জুড়ে। এটি ২০১৫ সালের শেষের দিকে চালুর কথা থাকলেও বর্তমানে বলা হচ্ছে ২০১৯ সালে এর নির্মাণ শেষ হবে। ২০১২ সালে বলা হয়েছিল প্রথম ধাপের নির্মাণ খরচ হবে ১৪,০০০ কোটি টাকা। ২০১৭ সালের শেষের দিকে প্রথ ধাপে ৩০ কিমি পথে মেট্রো রেল চালু হয়েছে।


সঠিক অনুচ্ছেদ শিরোনাম কোনটি?
titleA. মাস্কট
titleB. দ্বিতীয় ধাপ
titleC. পুরস্কার এবং মনোনয়ন
titleD. প্রথম ধাপ
উত্তর: titleD
তানিশা (মাহিয়া মাহী) থাইল্যান্ডে ছদ্মবেশী হত্যাকারী, যে আন্ডারওয়ার্ল্ডের বড় অপরাধীদের হত্যা করে, তানিশাকে থাইল্যান্ডের সবাই "দা কিলার ওয়ান" বলে জানে কিন্তু কেউ তাকে চেনে না। আইনাল (মিশা সদাগর), থাইল্যান্ডের সবচেয়ে বড় আন্ডারওয়ার্ল্ড ডন। আইনাল তানিশাকে মেরে ফেলার সিদ্ধান্ত নেয়। ড্রাগণ (আরেফিন শুভ) থাইল্যান্ডের সবচেয়ে দু:সাহসী ফাইটার, ৩ বার ওয়ার্ল্ড বক্সিং চ্যাম্পিয়ন। আইনাল তানিশাকে মারার মিশন দিয়ে ড্রাগনকে পাঠায়, মিশনের মাঝে ড্রাগণ একটি মেয়ের প্রেমে পরে কিন্তু পরে জানতে পায় তার প্রেমিকা হচ্ছে তানিশা।


সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. সঙ্গীত
titleC. ব্যয়
titleD. শুটিং
উত্তর: titleA
চট্টগ্রাম পার্বত্য অঞ্চলে জঙ্গিবিরোধী অভিযানের সময় অসীম সাহস, ত্যাগ ও বীরত্বের স্বীকৃতি স্বরূপ তিনি 'বীরবিক্রম' উপাধিতে ভূষিত হন। ২০১২ সালের ডিসেম্বরে সাভারে তাজরিন গার্মেন্টসের উদ্ধার অভিযান পরিচালনা করেন। তিনি সাভারে রানা প্লাজার উদ্ধার অভিযান পরিচালনা করেন। উদ্ধার অভিযানের নেতৃত্বের জন্য তিনি "সেনাবাহিনী পদক" (এসবিপি) পেয়েছিলেন। তার নেতৃত্বে ১৬ ডিসেম্বর ২০১৩ তারিখে বাংলাদেশ সবচেয়ে বড় মানব পতাকা রেকর্ড ভাঙে। ২৬ মার্চ ২০১৪ তারিখে বাংলাদেশ আবারো তার নেতৃত্বে ঢাকায় জাতীয় সংগীত গাইতে সবচেয়ে বেশি সংখ্যক লোক একটি নতুন রেকর্ড তৈরি করেন। দুটো বিশ্ব রেকর্ড গিনেস বুকে গিয়েছিল। এই বিশ্ব রেকর্ডের স্বীকৃতি স্বরূপ "সেনাবাহিনী পদক" (এসবিপি) প্রদান করা হয়। অসাধারণ অবদানের জন্য তাকে বিশিষ্ট সেবা পদক (ওএসপি) প্রদান করা হয়। বাংলাদেশ সেনাবাহিনীর জন্য সবচেয়ে আধুনিক সিম্পার্টিয়েড ওয়ার গেম সেন্টারের সহায়ক ও প্রতিষ্ঠাতা প্রধান ছিলেন। তিনি স্বর্ণকিশোরি নেটওয়ার্কের উপদেষ্টা ছিলেন। তার অসাধারণ পারফরম্যান্সের জন্য প্রতিষ্ঠানটি তাকে ২০১৮ সালে "স্বর্ণ মানব" হিসাবে ভূষিত করা হয়।

সঠিক অনুচ্ছেদ শিরোনাম কোনটি?
titleA. পেশা
titleB. স্বীকৃতি
titleC. প্রথম জীবন
titleD. প্রশিক্ষণ ও শিক্ষা
উত্তর: titleB
ফী-দাম (দাম:পূর্বপুরুষ, ফী: দেবতা) পূর্বপুরুষের উপাসনা করা হয়। একটি পরিবারের মধ্যে একে ফি দাম বা পি মে দাম বলে এবং সরকারিভাবে একে মে দাম মে ফি বলে। আহম সমাজে মৃতরা একটি বাঁধ হয়ে যায় (আক্ষরিক, 'মৃতদের আত্মা')। তাদের ভয় (ভয়, আশ্চর্য, এবং শ্রদ্ধা) অনুষ্ঠিত হয়; উপাসনা এবং সুরক্ষা জন্য। চতুর্দশ প্রজন্মের পর একটি বাঁধ একটি দেবতা (ফী) হয়ে ওঠে এবং সমগ্র সম্প্রদায়ের দ্বারা উপাসনা করা হয়। প্রজন্মের (তিনটি সর্বোচ্চ জীবিত প্রজন্মের সংখ্যার সাথে) এবং মৃত্যুর পরিস্থিতি অনুসারে তিনটি ড্যাম গ্রেড হয় এবং তারা এক গ্রেড থেকে পরবর্তীতে অগ্রগতি লাভ করেন।

সঠিক অনুচ্ছেদ শিরোনাম কোনটি?
titleA. ঘর বাঁধ
titleB. ফী-দাম(পূর্বপুরুষ পূজা)
titleC. বিবরণ
titleD. চ্যাং বাঁধ
উত্তর: titleB
বিশ্ববিদ্যালয়টি ১৯২০ সালে মুসলিম নেতাদের দ্বারা প্রতিষ্ঠিত করা হয়েছিল। প্রতিষ্ঠাতা প্রধান নেতাদের মধ্যে আলী ব্রাদার্স, অর্থাৎ মাওলানা মুহাম্মদ আলি মাওলানা শওকত আলি ছিলেন। প্রথমে একটি মাদ্রাসা হিসেবে যাত্রা শুরু হলেও পরবর্তীতে ইউনিভার্সিটিতে উন্নীত হয়। এটি প্রতিষ্ঠার ক্ষেত্রে অগ্রণী ভূমিকা পালন করেছিলেন :


প্রায় ২০০ একর জমি জুড়ে বিস্তৃত এই সুপ্রাচীন বিশ্ববিদ্যালয়ের রয়েছে একাধিক প্রকান্ড ভবন।

সঠিক অনুচ্ছেদ শিরোনাম কোনটি?
titleA. ফ্যাকাল্টি
titleB. ইতিহাস
titleC. প্রাক্তনী
titleD. ছাত্রাবাস
উত্তর: titleB
সিয়াগিয়ান অস্ট্রেলিয়ায় ইন্দোনেশিয়ার রাষ্ট্রদূত হিসেবে নির্বাচিত হওয়ার পর, সুশান্ত পুদজমারতোনো, "টেম্পো"র প্রাক্তন প্রধান সম্পাদক, ১৯৯১ সালের ১লা আগস্ট জাকার্তা পোস্টের দ্বিতীয় প্রধান সম্পাদকের দায়িত্ব পান। পুদজমারতোনোর নেতৃত্বে, পত্রিকাটি অনুদিত সংবাদের পরিবর্তে মূল সংবাদে অধিক মনোযোগ দেয়; সাংবাদিকদেরকেও পত্রিকার দৈনিক কার্যক্রমে আরও মনযোগী ভূমিকা রাখার নির্দেশ দেয়া হয়। রাজনীতির বিষয়েও পত্রিকাটি "টেম্পো"র ন্যায় গনতন্ত্রপন্থী অবস্থান নেয়ার মাধ্যমে আরও স্পষ্টভাষী হয়ে ওঠে। শিগ্রই, পত্রিকাটি কম্পাস পত্রিকার পেনসন তহবিলকে কাজে লাগিয়ে পুরাতন অফিস বদলে নতুন দুইতলা দালানে কার্যক্রম শুরু করে এবং পৃষ্ঠা সংখ্যা ১২তে বৃদ্ধি করে।

১৯৯৪ সালে, জাকার্তা পোস্ট ব্রিটিশ সংবাদ সংস্থা রয়টার্স এবং মার্কিন ডায়লগ ইনফরমেশন সার্ভিস এর সাথে একটি বিপণন চুক্তিতে সাক্ষর করে, যাতে পত্রিকাটির সংবাদসমূহ আন্তর্জাতিক গণমাধ্যমে অন্তর্ভুক্ত হওয়ার সুযোগ পায়। ১৯৯০ দশকের মাঝামাঝি, এটি এর নতুন বিদেশী কর্মচারীদের জন্য স্থানীয় সংস্কৃতি শেখানোর একটি কার্যক্রম হাতে নেয়। ১৯৯৮ এর ডিসেম্বরের মধ্যে, জাকার্তা পোস্টের পাঠক সংখ্যা ৪১,০৪৯ এ গিয়ে দাড়ায়, এবং ১৯৯৭-এর এশিয়ান অর্থনৈতিক সঙ্কট এর পর ইন্দোনেশিয়ার সাতটি ইংরেজি পত্রিকার মধ্যে শীর্ষস্থান দখল করে নেয়। একই বছর, পত্রিকাটি এশিয়া নিউজ নেটওয়ার্ক-এর সদস্যপদ লাভ করে।

২০০৮ এর নভেম্বরে, ধনাঢ্য ব্যবসায়ী জেমস রিয়াডির পৃষ্ঠপোষকতায় জাকার্তা গ্লোব পত্রিকা প্রতিষ্ঠার পর, জাকার্তা পোস্ট এক তুমুল প্রতিযোগিতার সম্মুখীন হয়। জাকার্তা পোস্টের বহু সাংবাদিক জাকার্তা গ্লোবে যোগদান করেন, এবং এরপর এর পাঠকসংখ্যা কমে ৪০,০০০ গিয়ে ঠেকে। , বর্তমানে পত্রিকাটির প্রধান সম্পাদক হলেন মেইদ্যাতামা সূর্যদনিংরাত।

সঠিক অনুচ্ছেদ শিরোনাম কোনটি?
titleA. বালি ডেইলি
titleB. কার্যক্রম
titleC. রবিবার সংস্করণ
titleD. সংস্করণ এবং অন্যান্য প্রকাশনা
উত্তর: titleB
ডালিম ফল আয়ুর্বেদিক ও ইউনানী চিকিৎসায় পথ্য হিসেবে ব্যবহৃত হয়। ডালিমে বিউটেলিক এসিড, আরসোলিক এসিড এবং কিছু আ্যলকালীয় দ্রব্য যেমন- সিডোপেরেটাইরিন, পেপরেটাইরিন, আইসোপেরেটাইরিন, মিথাইলপেরেটাইরিন প্রভৃতি মূল উপাদান থাকায় ইহা বিভিন্ন রোগ উপশমে ব্যবহৃত হয়। কবিরাজী মতে ডালিম হচ্ছে হৃদয়ের শ্রেষ্ঠতম হিতকর ফল। এ ফল কোষ্ঠ রোগীদের জন্য উপকারী বলে মনে করা হয়। গাছের শিকড়, ছাল ও ফলের খোসা দিয়ে আমাশয় ও উদরাময় রোগের ওষুধ তৈরি হয়। ইহা ত্রিদোষ বিকারের উপশামক, শুক্রবর্ধক, দাহ-জ্বর পিপাসানাশক, মেধা ও বলকারক, অরুচিনাশক ও তৃপ্তিদায়ক। ডালিমের ফুল রক্তস্রাবনাশক।

১. রক্তপাত বন্ধ করতে ডালিম ফুল অত্যন্ত কার্যকরী। হঠাৎ দুর্ঘটনায় শরীরের কোনো অংশ ছিঁড়ে গেলে, থেঁতলে গেলে বা কেঁটে রক্তপাত হলে ডালিম ফুল কচলিয়ে ক্ষতস্থানে লাগিয়ে চেপে ধরলে রক্তপাত বন্ধ হয়ে যায়। ফুল না পেলে পাতাও ভালো কাজ করে।

২. হঠাৎ নাক দিয়ে রক্ত পড়া রোগের মহৌষধ ডালিম ফুলের রস। নাক দিয়ে রক্ত পড়া বা রক্তঝরা একটি সাধারণ রোগ। বহু মানুষের এরকম হয়। অনেকের বিনা কারণে নাক দিয়ে রক্ত যায়। শিশুদের মাঝেও এটা লক্ষ্য করা যায়। হঠাৎ করেই এরকম হয়। আঘাত, পলিপ বা কোনো কারণ ব্যতীত যদি নাক দিয়ে রক্ত পড়ে বা রক্ত যায় ডালিম ফুল কচলিয়ে রস নিয়ে নাকে শ্বাস নিলে রক্ত পড়া বন্ধ হয়ে যায়।

৩. আমাশয় নিরাময়ে ডালিমের খোসা। যারা আমাশয়ের রোগী, ডালিমের খোসা সিদ্ধ করে সেবন করলে আমাশয় নিরাময়ে ভলো ফল পাওয় যায়। আমাশয় নিরাময়ে ডালিমের কাঁচা খোসা এবং শুকনা খোসা দুটোই কার্যকরী। তাই ডালিম খেয়ে খোসা ফেলে না দিয়ে শুকিয়ে ঘরে রেখে দেয়া ভালো।

৪. ডালিম গাছের ছাল গুঁড়ো করে ছড়িয়ে দিলে শরীরের যে কোনো স্থানের বাগি বা উপদংশ নিরাময়ে ভালো কাজ করে। মহিলাদের প্রদররোগ নিরাময়ে ডালিম ফুল উপকারী। প্রদর একটি জটিল মেয়েলি রোগ। প্রদর দু’প্রকার। শ্বেতপ্রদর ও রক্তপ্রদর। উভয় প্রকার প্রদরে ৪/৫টি ডালিম ফুল বেটে মধুর সাথে মিশিয়ে কিছুদিন সেবন করলে রোগ সেরে যায়।

৫. গর্ভপাত নিরাময়ে ডালিমের গাছের পাতা উপকারী। বহু মহিলার গর্ভসঞ্চারের দুই তিন মাসের মধ্যে গর্ভপাত হয়ে যায়। কোনো কোনো মহিলার একাধিকবার এরকম হয়। ডালিম গাছের পাতা বেটে মধু ও দধি একসাথে মিশিয়ে সেবন করলে গর্ভপাতের আশংকা দূর হয়।

৬. ডালিম গাছের শিকড় ক্রিমিনাশক। ক্রিমির সমস্যা আমাদের জাতীয় সমস্যা। ক্রিমির কারণে শিশু থেকে বুড়ো পর্যন্ত সবাই নানাবিধ জটিলতায় ভোগে। ডালিম গাছের মূল বা শিকড় থেকে ছাল নিয়ে চূর্ন করে চুনের পানির সাথে মিশিয়ে সেবন করলে আনায়াসেই ক্রিমিনাশ হয়। বয়স ভেদে ১-৩ গ্রাম পরিমাণ নির্ধারণ করতে হবে।

৭. শিশুদের পেটের রোগ নিরাময়ে ডালিম গাছের ছাল। শিশুরা বিভিন্ন প্রকার পেটের পীড়ায় ভোগে। যেসব শিশু পেট বড় হওয়াসহ বিভিন্ন প্রকার পেটের পীড়ায় ভোগে তাদেরকে জন্য ডালিম গাছের শিকড় থেকে ছাল নিয়ে গুঁড়ো করে মধুর সাথে মিশিয়ে সেবন করতে দিলে ভালো ফল পাওয়া যায়।

৮. অনেকের মতে এটাও বলা হয়ে থাকে যে ডালিম খেলে শরীরে রক্ত বৃদ্ধি পায়।

মূলত, ডালিম গাছ- ফল, ফলের খোসা, পাতা থেকে শুরু করে শিকড় পর্যন্ত কোনোটাই ফেলনা নয়। আগাগোড়া মানুষের উপাকরী।

সঠিক অনুচ্ছেদ শিরোনাম কোনটি?
titleA. ঔষুধি গুনাগুণ
titleB. চিত্রশালা
titleC. বিস্তৃতি
titleD. বিবরণ
উত্তর: titleA
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চার্লস মিলস। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৮৯১-৯২ মৌসুমে ইংরেজ দল দক্ষিণ আফ্রিকা গমন করে। মার্চ, ১৮৯২ সালে সফরকারী ইংল্যান্ড দলের বিপক্ষে টেস্ট খেলায় অংশ নেন তিনি। ৪ ও ২১ রান তুলেন। ২৪ রানই দক্ষিণ আফ্রিকান ব্যাটসম্যানদের মধ্যে সর্বোচ্চ ছিল। ১৮৯৪ সালে দক্ষিণ আফ্রিকা দলের সদস্যরূপে ইংল্যান্ড গমন করেন। সফরটিতে কোন প্রথম-শ্রেণীর ক্রিকেট খেলার আয়োজন করা হয়নি। এ সফরে ১৪.৫৮ গড়ে ৪৫২ রান ও ২৩.৭১ গড়ে ২৮ উইকেট লাভ করেছিলেন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. দক্ষিণ আফ্রিকা গমন
titleD. আন্তর্জাতিক ক্রিকেট
উত্তর: titleD
অস্ট্রেলিয়ার ক্রিকেট ইতিহাসে উল্লেখযোগ্য ঘটনা ছিল ১৮৮২ সালে ওভাল টেস্টে ইংল্যান্ডের বিরুদ্ধে জয়লাভ। ৪র্থ ইনিংসে ফ্রেড স্পফোর্থের অবিস্মরণীয় ক্রীড়ানৈপুণ্যে ইংল্যান্ড মাত্র ৮৫ রানের জয়ের লক্ষ্যমাত্রায়ও পৌঁছুতে পারেনি। এতে স্পফোর্থ ৪৪ রানের বিনিময়ে ৭ উইকেট লাভ করেছিলেন। ফলে, ইংল্যান্ড তার নিজ ভূমিতে অনুষ্ঠিত প্রথম সিরিজে ১–০ ব্যবধানে হেরে যায়। ফলে লন্ডনের প্রধান সংবাদপত্র দ্য স্পোর্টিং টাইমস্‌ তাদের প্রতিবেদনে ইংলিশ ক্রিকেট নিয়ে বিদ্রুপাত্মকভাবে বিখ্যাত উক্তি মুদ্রিত করে:
এভাবেই বিখ্যাত অ্যাশেজ সিরিজের সূত্রপাত ঘটে যাতে কেবলমাত্র অস্ট্রেলিয়া-ইংল্যান্ডের মধ্যকার টেস্ট সিরিজই অন্তর্ভুক্ত থাকে। যারা সিরিজ জয় করে তারা অ্যাশেজ ট্রফি লাভ করে। দুই দলের মধ্যকার টেস্ট সিরিজ নিয়ে গঠিত এ প্রতিযোগিতাটি অদ্যাবধি ক্রীড়া বিশ্বে ব্যাপক আগ্রহ-কৌতূহলের সৃষ্টি করে।

সঠিক অনুচ্ছেদ শিরোনাম কোনটি?
titleA. দি অ্যাশেজ
titleB. ইতিহাস
titleC. দলের জার্সি
titleD. আইসিসি চ্যাম্পিয়ন্স ট্রফি
উত্তর: titleA
প্রবেশপথ ও অষ্টাভুজাকার চেম্বারের পথ ধরে মসজিদের কেন্দ্রীয় উঠানে যাওয়া যায়। এটি ১৬০ ফিট দীর্ঘ ও ১৩০ ফুট প্রশস্ত। এর চারপাশে খিলান সমৃদ্ধ গ্যালারি রয়েছে। এটি পারস্যের রাজকীয় মসজিদের একটি শৈলী।

মসজিদের উঠানে ওজুর জন্য একটি জলাধার রয়েছে। এটির দৈর্ঘ্য ও প্রস্থ ৩৫ ফুট। এখানে ১৪শ শতাব্দীর সুফি সৈয়দ মুহাম্মদ ইসহাক গাজরুনির মাজার অবস্থিত।

উঠানের পাশে আলেমদের অধ্যয়নের জন্য বেশকিছু স্থান রয়েছে। উঠানের প্রতি কোণে মসজিদের চারটি মিনার অবস্থিত।

সঠিক অনুচ্ছেদ শিরোনাম কোনটি?
titleA. উঠান
titleB. নামাজের স্থান
titleC. সজ্জা
titleD. প্রবেশপথ
উত্তর: titleA
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনুর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪ হাজার কর্মী কাজ করতে পারে।

সঠিক অনুচ্ছেদ শিরোনাম কোনটি?
titleA. অবস্থান
titleB. উৎপাদন ক্ষমতা
titleC. কর্মরত শ্রমিক ও ব্যবস্থাপনা
titleD. অবকাঠামো
উত্তর: titleC
সেনাবাহিনী থেকে অবসরের পর এরশাদ সরকারের সময়ে বাংলাদেশ কৃষি উন্নয়ন করপোরেশনের (বিএডিসি) চেয়ারম্যানের দায়িত্ব পেয়েছিলেন হান্নান শাহ। ১৯৮৩ সালে ওই পদ ছেড়ে তিনি বিএনপিতে যোগ দেন। বিএনপিতে যোগদানের শুরুতে তিনি ঢাকা মহানগর বিএনপির যুগ্ম আহ্বায়ক হিসেবে দায়িত্ব পালন করেন। দলের সাংগঠনিক সম্পাদক (ঢাকা বিভাগ) হিসেবে ১৯৮৬ থেকে ১৯৯৩ সাল পর্যন্ত দায়িত্ব পালন করেন। তিনি ১৯৯৩ থেকে ২০০৯ সাল পর্যন্ত চেয়ারপার্সন খালেদা জিয়ার উপদেষ্টা কাউন্সিলের সদস‌্য হিসেবে তিনি দায়িত্ব পালন করেন।

হান্নান শাহ ১৯৯১ সালের নির্বাচনে গাজীপুর-৪ আসন (কাপাসিয়া) থেকে সংসদ সদস্য নির্বাচিত হন। তিনি ১৯৯১ সালের বাংলাদেশ সরকারের পাট ও বস্ত্র মন্ত্রণালয়ের মন্ত্রী হিসেবে দায়িত্ব পালন করেন। ২০০৯ সালের পঞ্চম জাতীয় কাউন্সিল অনুষ্ঠিত হলে তাকে বিএনপি’র সবোর্চ্চ ফোরাম জাতীয় স্থায়ী কমিটির সদস্য করা হয়। হান্নান শাহকে, এ বছর অনুষ্ঠিত ষষ্ঠ কাউন্সিলেও তা বহাল থাকে। ২০১৬ সালে অনুষ্ঠিত দলের ষষ্ঠ জাতীয় কাউন্সিলে তার এই পদ বহাল ছিলো।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. মৃত্যু
titleC. কর্মজীবন
titleD. রাজনৈতিক জীবন
উত্তর: titleD
অস্ট্রেলিয়া একটি ফেডারেশান (যুক্তরাষ্ট্রীয় পদ্ধতিতে শাসিত একাধিক অঙ্গরাজ্যের সমষ্টি)।এতে ছয়টি অঙ্গরাজ্য এবং দুটি অঞ্চল (যাদের ক্ষমতা রাজ্যগুলোর তুলনায় কম) আছে।

'অস্ট্রেলীয় রাজধানী অঞ্চল' ১৯৭৮ সালের গণভোটে স্বায়ত্তশাসন প্রত্যাখান করে,তবে ১৯৭৯ সালে 'হাউস অফ এসেম্বলি' (বিধায়কদের সমাবেশকক্ষ) গঠনের মাধ্যমে এ অঞ্চলে স্বশাসনের জন্য অল্প কিছু ক্ষমতা দেয়া হয়,এবং পরবর্তীতে ১৯৮৮ সালে 'অস্ট্রেলীয় রাজধানী অঞ্চল আইনসভা' গঠনের মাধ্যমে এ ক্ষমতা বাড়ানো হয়।

অস্ট্রেলিয়ার উত্তরাঞ্চলের নাগরিকেরা ১৯৯৮ সালের এক গণভোটে, 'উত্তরাঞ্চলকে' একটি অঞ্চল থেকে অস্ট্রেলিয়ার একটি অঙ্গরাজ্যে পরিণত করার প্রস্তাবকে প্রত্যাখান করে।(ফলাফলটি 'অস্ট্রেলীয় সরকার' ও ‘উত্তরাঞ্চল সরকার' উভয়কে বিস্মিত করে।)

অস্ট্রেলিয়ার যেকোন অঞ্চলের তৈরি আইন, ক্যানবেরার কেন্দ্রীয় সরকার বাতিল করতে পারে। (একটি ব্যতিক্রম ছিল উত্তরাঞ্চলের ক্ষণস্থায়ী 'মরাণাপন্নদের অধিকার আইন ১৯৯৫' যার মাধ্যমে মৃত্যুপথযাত্রীরা যন্ত্রণাহীন মৃত্যুবরণের উদ্দেশ্যে আত্মহত্যা করতে পারতেন)।

সঠিক অনুচ্ছেদ শিরোনাম কোনটি?
titleA. অস্ট্রেলিয়া
titleB. উত্তর-পশ্চিম অঞ্চল
titleC. যুক্তরাষ্ট্র
titleD. স্পেন
উত্তর: titleA
১৩২৪ বঙ্গাব্দের আষাঢ় মাস থেকে ১৩২৫ বঙ্গাব্দের আশ্বিন মাস পর্যন্ত ভারতবর্ষ পত্রিকায় শ্রীকান্তর ভ্রমণ কাহিনী আবার প্রকাশিত হয়। এই সময় ১৩২৪ বঙ্গাব্দের আশ্বিন ও কার্তিক মাস এবং ১৩২৫ বঙ্গাব্দের শ্রাবণ মাসের সংখ্যায় উপন্যাসটি প্রকাশিত হয়। এই রচনাংশ নিয়ে ১৯১৮ খ্রিষ্টাব্দের ২৪শে সেপ্টেম্বর গুরুদাস চট্টোপাধ্যায় অ্যান্ড সন্স "শ্রীকান্ত দ্বিতীয় পর্ব" নাম দিয়ে পুস্তকাকারে প্রকাশ করেন।

সঠিক অনুচ্ছেদ শিরোনাম কোনটি?
titleA. প্রথম পর্ব
titleB. চতুর্থ পর্ব
titleC. দ্বিতীয় পর্ব
titleD. তৃতীয় পর্ব
উত্তর: titleC
জিলানী কোর্ট "সু মটো" কর্ম সংক্রান্ত বিচারপতি হেল্পলাইন দায়ের একটি পিটিশন নিম্নলিখিত নেন পেশোয়ার গির্জা আক্রমণ, পাশাপাশি হিন্দু সম্প্রদায়ের তাদের উপাসনালয়গুলির অসম্মানের বিরুদ্ধে দায়ের করা অন্যান্য আর্জি এবং পাকিস্তানি তালেবানদের দ্বারা কালাশ উপজাতির হুমকির কথা উল্লেখ করে সংবাদমাধ্যম প্রতিবেদন করা হয়েছে। ১৯ জুন ২০১৪-তে সুপ্রিম কোর্ট সংখ্যালঘুদের সুরক্ষা ও ধর্মের স্বাধীনতা সম্পর্কিত একটি যুগান্তকারী সিদ্ধান্ত জারি করে, বিচারপতি জিলানী লিখেছেন বিচারপতি আজমত সা সায়েদ ও মুশির আলমের সমন্বয়ে গঠিত একটি বেঞ্চে। পাকিস্তানের ধর্মীয় মত প্রকাশের স্বাধীনতার এই সিদ্ধান্তকে "ব্রাউন বনামের" সাথে তুলনা করা হয়েছে "।" মার্কিন যুক্তরাষ্ট্রের বিভাজন বিভাজন "বোর্ড অব বোর্ড" ।

সঠিক অনুচ্ছেদ শিরোনাম কোনটি?
titleA. "২০১৪ এর সু-মোটো কেস ১"
titleB. বিচারিক দর্শন
titleC. আইনি পেশা
titleD. ভারপ্রাপ্ত প্রধান নির্বাচন কমিশনার
উত্তর: titleA
তার কিছু বিখ্যাত চলচ্চিত্রের গান (সহযোগী পরিচালক):
পরশেষে, তিনি এর পাশাপাশি আরো বলিউড সিনেমায় প্লেব্যাক শিল্পী হিসেবে কাজ করেন। যেমনঃ ঢোল (২০০৭), জুন আর (২০০৫), জগার্স পার্ক (২০০৩), যযন্তর্‌ম মমন্তর্‌ম (২০০৩), এক থা রাজা (১৯৯৬), দুশমন দেবতা (১৯৯১), ভবনী জংশন (১৯৮৫), হাম পাঁচ (১৯৮০) এবং পুরাব অর পাশ্চিম (১৯৭০) ইত্যাদি।

তিনি একজন স্টেজ সঙ্গীত পরিবেশক এবং সারা বিশ্বজুড়ে বিভিন্ন স্থানে তিনি গান পরিবেশন করেছেন এবং তাই এই সরাসরী গানের অনুষ্ঠানে উপস্থিতির জন্য তিনি পরিচিতি লাভ করেছেন। তিনি বহু পুরস্কার ও সম্মান অর্জন করেন, যার মধ্যে রাজীব গান্ধী উন্নত সঙ্গীত চর্চা জাতীয় পুরস্কার, আন্তর্জাতিক শান্তির জন্য মহিলা শিরোমনী পুরস্কার এবং চ্যানেল ভি পুরস্কার।

সঠিক অনুচ্ছেদ শিরোনাম কোনটি?
titleA. চলচ্চিত্র
titleB. শৈশব
titleC. রেকর্ডিংস
titleD. কর্মজীবন
উত্তর: titleA
১০ বছরের মধ্যে কোয়ান্টাম সুড়ঙ্গ এর মাধ্যমে ঘটা শীতল কেন্দ্রকীয় সংযোজন পদার্থের মধ্যে থাকা হাল্কা নিউক্লিয়াসগুলি কেন্দ্রকীয় সংযোজনে আয়রন-৫৬ নিউক্লিয়াসে পরিণত হবে। কেন্দ্রকীয় বিদারণ এবং আলফা কণা নির্গমনের মাধ্যমে ভারী নিউক্লিয়াসগুলিও আয়রন এ পরিবর্তিত হবে। নাক্ষত্রিক-ভর বস্তুসমগ্র আয়রনের শীতল গোলায় পরিণত হবে যা আয়রন নক্ষত্র নামে পরিচিত।

সঠিক অনুচ্ছেদ শিরোনাম কোনটি?
titleA. অধ:পতিত (ডিজেনারেট) যুগ
titleB. স্থানীয় সুপার ক্লাস্টারের বহি:স্থ ছায়াপাথগুলি আর নির্ধারণযোগ্য নয়
titleC. পদার্থ লোহাতে ক্ষয়প্রাপ্ত হয়
titleD. মহাবিশ্বতত্ত্ব
উত্তর: titleC
শূককীট ধূলটে সাদা বর্ণের হয় এবং প্রতিটি দেহ খন্ডে আড়াআড়ি ভাবে কিছু দাগ দেখা যায়। দেহের ৩ এবং ১২ নং দেহের খন্ডে দু'জোড়া সরু এবং লম্বা মাংশল কর্শীকা থাকে। প্রথম জোড়া কর্শিকার দৈর্ঘ্য বড় হয়। পূর্নাংগ শূককীটগুলি মোটামুটি দেড় ইঞ্চির মতো লম্বা হয় এবং তখন এদের দেহের বর্ন হয় হাল্কা হলদেটে সবুজ এবং পিঠের উপর দুটি হলুদ রঙের সারি এবং পাশের দিকেও অনুরূপ দেখা যায়। এদের মাথা এবং মুখ কালো বর্ণের এবং ছাই রঙের ছোপ যুক্ত। পা গুলি কালো বর্ণের হয়।
সঠিক অনুচ্ছেদ শিরোনাম কোনটি?
titleA. বিস্তার
titleB. ডিম
titleC. আকার
titleD. শূককীট
উত্তর: titleD
ইউর অস্তিত্ব সম্পর্কে কোন লিখিত কিছু না পাওয়া যাওয়ায় তার ঐতিহাসিক সত্যতা নিয়ে দ্বিমত রয়েছে। তার কথিত সময়কালের কোনো প্রত্নতাত্ত্বিক বস্তু থেকেও তার সম্পর্কে কোনো তথ্য পাওয়া যায় নি, এমনকি তার পরবর্তী সময়কালের ওরাকল হাড় থেকেও না। ইউ সম্পর্কিত প্রথম প্রত্নতাত্ত্বিক নিদর্শন পাওয়া যায় আরও হাজার বছর পরে পশ্চিম ঝাও সাম্রাজ্যের সময়কালে প্রাপ্ত মৃৎপাত্র থেকে। বিংশ শতাব্দীর প্রথমদিকে ইতিহাসবেত্তাদের তত্ত্ব অনুসারে, ইউ মানুষ নয় বরং কোনো দেবতা বা পৌরাণিক প্রাণী ছিলেন। এই তত্ত্বে বলা হয়, তিনি ব্রোঞ্জের তৈরি সমরাস্ত্র পরিধান করতেন। ঝাও সাম্রাজ্য সময়কালে প্রথম তার মনুষ্য রূপ অঙ্কিত হয়। চীনা পুরাণ অনুসারে, ইউ ছিলেন একজন উপদেবতা। তিনি ড্রাগনের রূপ ধারন করতে পারতেন।

প্রত্নতাত্ত্বিক নিদর্শন থেকে পাওয়া যায় যে, হুয়াংহো নদীতে যে প্লাবন সৃষ্টি হয়েছিল তা খ্রিষ্টপূর্ব ১৯২০ অব্দের দিকে হতে পারে। এই বন্যা খুব সম্ভব ২০ বছর স্থায়ী হয়েছিল। এ থেকে ধারণা করা হয়, ইউ দ্য গ্রেট একজন ঐতিহাসিক ব্যক্তি ছিলেন।

সঠিক অনুচ্ছেদ শিরোনাম কোনটি?
titleA. ঐতিহাসিক সত্যতা
titleB. পৌরাণিক গল্প
titleC. মহাপ্লাবন নিয়ন্ত্রণ
titleD. আধুনিক সময়
উত্তর: titleA
ব্যবসায়ের সহযোগিতা উভয় সংস্থার মধ্যেই পাওয়া যায় এবং অংশীদারিত্ব এবং ভিড়ের তহবিল থেকে শুরু করে বহুজাতিক কর্পোরেশনের জটিলতা পর্যন্ত। আন্ত: সাংগঠনিক সহযোগিতা অংশগ্রহণকারী পক্ষগুলিকে সম্পদ বিনিয়োগ, পারস্পরিক লক্ষ্য অর্জন, তথ্য ভাগ, সম্পদ, পুরস্কার এবং দায়িত্বগুলি অর্জনের পাশাপাশি যৌথ সিদ্ধান্ত গ্রহণ এবং সমস্যাগুলি সমাধানের জন্য নিয়ে আসে। সরকারী, বেসরকারী এবং স্বেচ্ছাসেবী খাতের মধ্যে সহযোগিতা জটিল নীতিগত সমস্যাগুলি মোকাবেলায় কার্যকর হতে পারে, তবে আনুষ্ঠানিক সাংগঠনিক কাঠামোর চেয়ে সীমানা-বিস্তৃত দল এবং নেটওয়ার্কগুলির দ্বারা আরও কার্যকরভাবে পরিচালিত হতে পারে। সহযোগিতা সংগঠনের মধ্যে এবং সরবরাহের চেইনগুলির মধ্যে আরও ভাল যোগাযোগের অনুমতি দেয়। এটি বিভিন্ন ধরনের জ্ঞান তৈরির জন্য অসংখ্য লোকের কাছ থেকে বিভিন্ন ধারণা সমন্বয় করার একটি উপায়। নির্বাচিত কয়েকটি সংস্থার সাথে সহযোগিতা দৃঢ়ভাবে পারফরম্যান্স এবং উদ্ভাবনের ফলাফলগুলিকে প্রভাবিত করতে দেখানো হয়েছে। 

প্রযুক্তি ইন্টারনেট, ওয়্যারলেস সংযোগ এবং ব্লগ, উইকিস ইত্যাদি সহযোগিতার সরঞ্জাম সরবরাহ করেছে এবং এর ফলে " জনসাধারণের সহযোগিতা " হওয়ার সম্ভাবনা তৈরি হয়েছে। দীর্ঘস্থায়ী ভৌগলিক এবং সাংস্কৃতিক সীমানা পেরিয়ে লোকেরা দ্রুত যোগাযোগ করতে এবং ধারণাগুলি ভাগ করে নিতে সক্ষম হয়। সামাজিক নেটওয়ার্কগুলি ব্যবসায়িক সংস্কৃতিতে প্রসারিত যেখানে সহযোগী ব্যবহারগুলির মধ্যে ফাইল ভাগ করে নেওয়া এবং জ্ঞান স্থানান্তর অন্তর্ভুক্ত রয়েছে। লেখকের মতে ইভান রোজন কমান্ড-অ্যান্ড-কন্ট্রোল সাংগঠনিক কাঠামো সহযোগিতা বাধা দেয় এবং এই ধরনের কাঠামোগুলি প্রতিস্থাপনের ফলে সহযোগিতা বৃদ্ধি লাভ করে। 

গবেষণায় দেখা গেছে যে সহযোগিতা অর্জন এবং উত্পাদনশীলতা বাড়াতে পারে। যাইহোক, আন্তঃসংগঠিত সহযোগিতার চার বছরের গবেষণায় দেখা গেছে যে বাহ্যিক নীতি পরিচালনার মাধ্যমে সফল সহযোগিতা দ্রুত পদক্ষেপ করা যায়, বিশেষত যখন এটি আস্থার উপর নির্মিত সম্পর্ককে ক্ষুন্ন করে। 

সহকর্মী স্থানগুলি এমন ব্যবসাগুলি যা ফ্রিল্যান্সারদের একটি সহযোগী পরিবেশে অন্যের সাথে কাজ করার জন্য স্থান সরবরাহ করে।

সঠিক অনুচ্ছেদ শিরোনাম কোনটি?
titleA. ব্যবসায়
titleB. সম্প্রদায় সংগঠন: ইচ্ছাকৃত সম্প্রদায়
titleC. রূপক কলা
titleD. ওনিডা কমিউনিটি, ওনিডা, নিউ ইয়র্ক (1848)
উত্তর: titleA